Većina EU za novi aranžman
Sve članice evrozone i većina drugih zemalja EU prihvatile plan o jačanju centralne fiskalne kontrole, ali ga je Britanija odbacila
Plan o novom sporazumu kojim bi bila ojačana fiskalna kontrola za sve zemlje članice Evropske unije propao je zato što je britanski premijer Dejvid Kameron zahtevao ustupke na koje Nemačka i Francuska nisu želele da pristanu. Diplomate u Briselu navode da će novi sporazum obuhvatiti 17 članica evrozone koje koriste zajedničku valutu evro i sve druge zemlje EU koje to žele. Medjutim, britanski premijer Dejvid Kameron rekao je da njegova zemlja neće biti medju njima. rekao je britanski premijer. Francuski predsednik Nikola Sarkozi rekao je da druge članice žele da novi sporazum uključi sve zemlje EU, ali da zahtevi na kojima je Britanija insistirala nisu mogli da budu prihvaćeni. , istakao je predsednik Sarkozi. Ipak, predsednik Evropske komisije, Žoze Manuel Barozo ocenio je da postizanje saglasnosti o novom sporazumu predstavlja napredak. rekao je Barozo. Vrednost akcija na evropskim berzama je skočila posle objavljivanja vesti o novom sporazumu u cilju rešavanja dužničkih problema zemalja evrozone. Medjutim, mišljenja ekonomista o tome da li će danas usvojeni plan biti dovoljan da spreči buduće finansijske krize i da reši aktuelne probleme su podeljena. Novi direktor Evropske centralne banke Mario Dragi rekao je da je plan veoma dobar ishod za evrozonu i da će biti od pomoći u trenutnoj situaciji. Nemačka kancelarka Angela Merkel, istakla je da plan čini evro sigurnijim pošto predvidja sankcije za zemlje koje ne budu ograničile svoje budžetske deficite. Lideri EU su se takodje složili da prenesu Medjunarodnom monetarnom fondu još 260 milijardi dolara za programe u cilju rešavanja sadašnje krize.